Diari Oficial de la Generalitat Valenciana


Sumari del DOGV 6256, del 29-04-2010 (2010/4675)

RESOLUCIÓ de 21 d'abril de 2010, de la Direcció General d'Administració Autonòmica, per la qual es convoquen els cursos i conferències de l'itinerari formatiu per al Pla Estratègic d'Actuació en Coordinació Interadministrativa de Família i Menor, dirigit al personal dependent de l'administració autonòmica i de l'administració local, amb competències en equips socials de base i SEAFI's de la província de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/4675


Data del document
:   21-04-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * administració regional
    * protecció de la infància
    * reciclatge professional
    * formació en el lloc de treball
    * jurisdicció de menors
    * administració local
    * concurs administratiu
    * funcionari
    * delinqüència juvenil

RESOLUCIÓ de 21 d'abril de 2010, de la Direcció General d'Administració Autonòmica, per la qual es convoquen els cursos i conferències de l'itinerari formatiu per al Pla Estratègic d'Actuació en Coordinació Interadministrativa de Família i Menor, dirigit al personal dependent de l'administració autonòmica i de l'administració local, amb competències en equips socials de base i SEAFI's de la província de València. [2010/4675]
Per la present resolució, la Direcció General d'Administració Autonòmica convoca la realització de cursos, tallers, seminaris, conferència i la resta d'accions formatives de l'Itinerari Formatiu per al Pla Estratègic d'Actuació en Coordinació Interadministrativa de Família i Menor, a la província de València, presentat per la Generalitat en col·laboració amb la Diputació i l'Ajuntament de València, i convocat per Resolució de 25 de gener de 2010, de l'Institut Nacional d'Administració Pública, per la qual es convoquen ajudes, en l'exercici 2010, per a plans de formació interadministratius en el marc del IV Acord de Formació Contínua en les Administracions Públiques.
La finalitat d'aquestes activitats formatives és fomentar la cooperació entre els serveis territorials de Benestar Social de València i les corporacions locals implicades en temes del menor a la província de València, dissenyant i posant en funcionament una xarxa interadministrativa, que facilite l'intercanvi de processos, de dades, la transparència en la informació, i l'agilitació de la presa de decisions.
El Pla Estratègic d'Actuació en Coordinació Interadministrativa s'inicia amb un model i disseny de formació, basat en les competències professionals dels serveis socials. Amb aquest Pla anem més enllà de la formació d'una persona en un moment concret, davant d'una necessitat determinada. Perseguim una millora continuada en el temps, tant de les persones com de les organitzacions en què estem desenrotllant les nostres competències.
L'àmbit orgànic d'acció del Pla és l'administració autonòmica de la província de València, les seues corporacions locals i mancomunitats amb competències en equips socials de base i SEAFI's.
Per això, en virtut de les competències atribuïdes a aquesta Direcció General en matèria de Formació, es convoquen els cursos, seminaris, tallers i conferències de l'itinerari formatiu. La realització de les activitats formatives estarà subjecta a les bases següents:
Bases
1. Objecte de la convocatòria
Es convoquen les accions formatives corresponents a l'itinerari formatiu per al Pla Estratègic d'Actuació en Coordinació Interadministrativa de Família i Menor, a la província de València. L'itinerari es compon de 5 mòduls.
Mòdul I. Legislació, marc competencial i recursos en el sistema de protecció de menors.
Mòdul II. Interdependència administrativa.
Mòdul III. Família i menor.
Mòdul IV. Metodologia d'intervenció, tècniques d'actuació i avaluació.
Mòdul V. Rol professional.
Cada mòdul conté conferències, cursos, tallers, seminaris i curs-taller, que es relacionen en l'annex I de la present Resolució.
2. Destinataris
Les accions formatives van dirigides al personal dependent de l'administració de la Generalitat i de l'administració Local de la província de València, que reunisquen els requisits següents:
Mòdul I i II: components d'un servei de protecció de menors (TMEN, treballadors socials, educadors, psicòlegs, pedagogs, educadors socials).
Mòdul III: empleats públics de l'administració autonòmica i local, psicòlegs, educadors, educadors familiars, treballadors socials, TMEN, les actuacions dels quals estiguen dins del marc de l'adopció, de la protecció i la família i el menor.
Mòdul IV: professionals de l'administració general i/o local, les actuacions dels quals estiguen dins del camp de la detecció de situacions de risc i desemparament i intervenció amb família i menor, amb mesures d'acolliment residencial o atenció en centres de dia, o estiguen intervenint amb menors que romanen en les seues famílies d'origen.(psicòlegs, TMEM i educadors).
Mòdul V: personal de les administracions, professionals de l'acció social. Professionals de serveis socials locals o provincials amb competència en matèria d'atenció a família i menors.
3. Sol·licituds
3.1. La sol·licitud per a prendre part en el curs s'ajustarà al model oficial, que figura en l'annex II .
3.2. Les sol·licituds es presentaran al Registre de la Direcció Territorial de Benestar Social de València, avinguda Baró de Càrcer, 36 46017 València.
3.3 El termini de presentació de sol·licituds serà de 10 dies hàbils, comptadors a partir de l'endemà de la publicació de la present resolució en el Diari Oficial de la Comunitat Valenciana.
3.4. Es podrà obtindre informació sobre els cursos, i la resta d'accions formatives, en la web http://www.bsocial.gva.es/ de la Conselleria de Benestar Social; el telèfon 215755242 de la Direcció Territorial de Benestar Social o en la web de l'IVAP http://www.cjap.gva.es/ivap/, al Servei de Formació de la Diputació de València o en la Secció del Menor de l'Ajuntament de València.
4. Programa, calendari i horaris dels cursos
El programa, data, horari i lloc d'impartició són els que es relacionen en l'annex I de la present resolució.
5. Certificat
5.1 Als assistents als cursos, seminaris, tallers i curs-taller, que reunisquen els requisits, se'ls expedirà per l'IVAP certificat d'aprofitament, sempre i quan s'acredite l'assistència a un 85%, com mínim, de la duració total del curso, taller, curs-taller o seminari.
5.2 La assistència a las conferències se certificarà amb una equivalència de 15 hores lectives, en el cas de l'assistència a totes elles.
La assistència inferior al disposen els apartats anteriors, exclou de la expedició de qualsevol certificat.
5.3. Els organismes convocants estan facultats per a modificar la data de realització de les activitats o, si fa el cas, anul·lar activitats, si existeixen problemes organitzatius o tècnics que entrebanquen la seua realització en el calendari previst.
6. Recursos
La present resolució podrà ser impugnada per les persones interessades, mitjançant la interposició de recurs contenciós administratiu en el termini de dos meses, comptadors des del dia següent de la seua publicació, davant el Tribunal Superior de Justícia de la Comunitat Valenciana, de conformitat amb el que disposa en els articles 14.2 i 46 de la Llei 29/1998, Reguladora de la Jurisdicció Contenciosa Administrativa. Això no obstant, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se, potestativament, recurs de reposició davant el mateix òrgan que l'ha dictada, en el termini d'un mes, comptador des del dia següent de la publicació de la present resolució. Tot això sense perjudici que puga exercitar-se qualsevol altre recurs o acció que estime procedent.
València, 21 d'abril de 2010.- La directora general d'Adminis-tració Autonòmica: Carmela Cots Soler.
Annex I
Mòdul I
Legislació, marc competencial i recursos en el sistema de protecció de menors
1-1. Conferència
Las institucions de Protecció a la Infància: cap a un marc conceptual diferent i nova perspectiva de la protecció infantil
Ponent: Javier Martín Hernández
Psicòleg clínic i terapeuta familiar
Dirigit a: professionals components d'un servei de protecció de menors (TEMEM, treballadors socials, educadors, psicòlegs, pedagogs, educadors socials?)
Durada: 2 hores.
Nombre de participants: els qui ho sol'liciten.
Lloc: València.
Data: 17 de maig de 2010.
Horari: des de les 17.00 h fins a les 19.00 h.
Impartit per: l'IVAP i la Conselleria de Benestar Social.
1-2. Curs
Marc legislatiu, competencial i normatiu en matèria de Protecció de Menors. Protecció integral de la infància i de l'adolescència. Aplicació del Codi Civil i la Llei d'Enjudiciament Civil. Responsabilitat penal dels menors i correspondència amb el Sistema de Protecció
Objectiu: actualitzar la legislació bàsica en matèria de Protecció de Menors
Continguts:
- Evolució del concepte infància, xiquet/a i adolescència.
- Aspectes jurídics bàsics.
- Conceptes bàsics sobre situacions de desprotecció i maltractament infantil.
- Filosofia i marc normatiu sobre la Protecció Social a la Infància a Espanya.
- Convenció dels Drets del Xiquet i adaptació de la legislació estatal i autonòmica a aquesta «norma supranacional».
- Canvis socials i culturals, el xiquet com a subjecte de drets.
- Coordinació de la política d'infància i harmonització normativa.
- El Sistema Públic de Protecció Social: serveis socials d'Atenció Primària i serveis socials especialitzats. Funcionament del Sistema de Protecció a la Infància.
- Registre de Maltractament Infantil i protocols d'actuació conjunta.
- Els expedients de Protecció de Menors.
- Sistema de Protecció a la Infància a la Comunitat Valenciana.
- Criteris Tècnics per a l'adopció de mesures i recursos de protecció.
- Competències i coordinació dels distints serveis d'Atenció a la Infància
- Estructura i funcionament del Sistema de Protecció Social a la Comunitat Valenciana: equips de treball, professionals, serveis socials generals i especialitzats.
- Tractament de la informació sobre els menors.
- Tràmits administratius per a la regulació de menors emigrants.
- Principis bàsics de la Interculturalitat.
- El xiquet emigrant. Acostament al fenomen. Perfils i eines per a la seua atenció
- Eines educatives des del centre de protecció. Noves estratègies per a l'acompanyament fins l'emancipació
Dirigit a: professionals components d'un servei de protecció de menors (TEMEM, treballadors socials, educadors, psicòlegs, pedagogs, educadors socials...)
Durada: 20 hores.
Nombre de participants: 20 persones.
Lloc: València.
Dates: dies 20 i 27 de maig i 3 i 10 de juny de 2010.
Horari: des de les 9.00 h fins a les 14.00 h.
Nombre d'edicions: 1.
Impartit per: l'IVAP i la Conselleria de Benestar Social.
1-3. Curs
Atenció a menors estrangers no acompanyats. Marc legislatiu a nivell estatal, autonòmic i internacional. Llei d'estrangeria
Objectiu:
- Aclarir el marc de l'atenció dels menors emigrants no acompanyats, així com els conceptes bàsics del treball des d'un punt de vista intercultural.
- Apropar la realitat del fenomen de l'emigració de menors, així com els perfils dels menors que s'atenen en els centres de Protecció.
- Coneixement dels mecanismes de l'estereotip i el prejudici per a la millora de l'atenció al col'lectiu dels MENA.
- Dotar d'eines interculturals per a l'atenció dels menors estrangers. Les dites eines ens ajudaran tant en l'acció educativa com en l'orientació laboral del menor.
Continguts:
- Tràmits administratius per a la regulació de menors emigrants.
- Principis bàsics de la Interculturalitat.
- El xiquet emigrant. Acostament al fenomen. Perfils i eines per a la seua atenció
- Eines educatives des del centre de Protecció. Noves estratègies per a l'acompanyament fins l'emancipació
Dirigit a: professionals components d'un servei de protecció de menors (TEMEM, treballadors socials, educadors, psicòlegs, pedagogs, educadors socials...).
Durada: 20 hores.
Nombre de participants: 20.
Lloc: València
Dates: dies 17 i 24 de juny i 1 i 8 de juliol de 2010.
Horari: de 9.00 a 14.00 hores.
Nombre d'edicions: 1.
Impartit per: l'IVAP i la Conselleria de Benestar Social.
1-4. Seminari
Detecció i abordatge de situacions de desprotecció des de l'àmbit dels serveis socials. Pla de Protecció de Menors
Objectiu:
- Aclarir les competències d'altres institucions relacionades amb els serveis de Protecció Infantil.
- Conéixer els procediments específics i tècniques d'actuació en casos d'intervenció amb menors.
- Aprofundir en les mesures d'acolliment familiar i en la preparació del menor per a dita alternativa.
- Conéixer els programes d'Acolliment Residencial.
- Aprofundir en les funcions i competències dels serveis de Protecció de Menors i dels serveis amb què es coordina.
Continguts:
- Sistema de Protecció a la Infància a la Comunitat Valenciana.
- Criteris tècnics per a l'adopció de mesures i recursos de protecció
- Competències i coordinació dels distints serveis d'Atenció a la Infància
Estructura i funcionament del Sistema de Protecció Social a la Comunitat Valenciana: equips de treball, professionals, serveis socials generals i especialitzats.
Dirigit a: professionals, components d'un servei de protecció de menors (TEMEM, treballadors socials, educadors, psicòlegs, pedagogs, educadors socials...).
Durada: 15 hores.
Participants: màxim 100.
Lloc: València.
Dates: dies 16, 23 i 30 de setembre de 2010.
Horari: des de les 9.00 h fins a les 14.00 h.
Nombre d'edicions: 1.
Impartit per: l'IVAP i la Conselleria de Benestar Social.
1-5. Taller
Organització i funcionament dels serveis territorials competents en matèria de Protecció de Menors. Situació actual de la xarxa de recursos del sistema de protecció. Processos i procediments. Conclusions del mòdul
Objectius:
- Oferir una panoràmica general sobre la infància: conceptes claus i evolució bàsica de les polítiques dirigides a garantir l'exercici dels seus drets i l'atenció de les seues necessitats.
- Actualitzar la legislació bàsica en matèria de protecció a la infància.
- Aprofundir en els conceptes de situacions de desprotecció infantil.
- Aclarir les competències d'altres institucions relacionades amb els serveis de Protecció Infantil.
- Conéixer els procediments específics i tècniques d'actuació en casos d'intervenció amb menors.
- Aprofundir en les mesures d'acolliment familiar i en la preparació del menor per a la dita alternativa.
- Conéixer els programes d'Acolliment Residencial.
- Aprofundir en les funcions i competències dels serveis de Protecció de Menors i dels serveis amb què es coordina.
- Progressar en el coneixement dels sistemes de Protecció Social a la Infància, a la Comunitat Valenciana.
- Aclarir el marc de l'atenció dels menors emigrants no acompanyats, així com els conceptes bàsics del treball des d'un punt de vista intercultural.
- Acostar la realitat del fenomen de l'emigració de menors, així com els perfils dels menors que s'atenen en els centres de Protecció.
- Coneixement dels mecanismes de l'estereotip i el prejudici per a la millora de l'atenció al col'lectiu dels MENA.
- Dotar de eines interculturals per a l'atenció dels menors estrangers. Les dites eines ens ajudaran tant en l'acció educativa com en l'orientació laboral del menor.
Continguts:
- Evolució del concepte infància, xiquet/a i adolescència.
- Aspectes jurídics bàsics.
- Conceptes bàsics sobre situacions de desprotecció i maltractament infantil.
- Filosofia i marc normatiu sobre la Protecció Social a la Infància a Espanya.
- Convenció dels Drets del Xiquet i adaptació de la legislació estatal i autonòmica a esta «norma supranacional».
- Canvis socials i culturals, el xiquet com a subjecte de drets.
- Coordinació de la polítiques d'infància i harmonització normativa.
- El Sistema Públic de Protecció Social: serveis socials d'Atenció Primària i serveis socials especialitzats. Funcionament del Sistema de Protecció a la Infància.
- Registre de Maltractament Infantil i protocols d'actuació conjunta.
- Els expedients de Protecció de Menors.
- Sistema de Protecció a la Infància a la Comunitat Valenciana.
- Criteris tècnics per a l'adopció de mesures i recursos de protecció
- Competències i coordinació dels distints serveis d'Atenció a la Infància
- Estructura i funcionament del Sistema de Protecció Social a la C.V.: equips de treball, professionals, serveis socials generals i especialitzats.
- Tractament de la informació sobre els menors.
- Tràmits administratius per a la regulació de menors emigrants.
- Principis bàsics de la interculturalitat.
- El xiquet emigrant. Acostament al fenomen. Perfils i eines per a la seua atenció
- Eines educatives des del centre de Protecció. Noves estratègies per a l'acompanyament fins l'emancipació.
Dirigit a: professionals, components d'un servei de protecció de menors (TEMEM, treballadors socials, educadors, psicòlegs, pedagogs, educadors socials?.con responsabilitat en la presa de decisions).
Durada: 20 hores.
Participants: 10.
Lloc: València.
Dates: dies 7, 14, 21 i 28 d'octubre de 2010.
Horari: des de les 9.00 h fina a les 14.00 h.
Nombre d'edicions: 1.
Impartit per: l'IVAP i la Conselleria de Benestar Social.
Mòdul II
Interdependència administrativa
2-1. Conferència
Implicació i coordinació de les distintes administracions en la pràctica d'una intervenció integral amb menors. Treball en xarxa
Ponent: José Ramón Ubieto
Psicòleg clínic i psicoterapeuta
Dirigit a: professionals components d'un servei de protecció de menors (TMEM, treballadors socials, educadors, psicòlegs, pedagogs, educadors socials...)
Durada: 2 hores
Nombre de participants: els qui ho sol'liciten.
Lloc: València
Data: dia 11 de juny de 2010.
Horari: des de les 11.00 h fins a les 13.00 h.
Impartit per: l'IVAP i la Conselleria de Benestar Social
2-2. Seminari
Conceptes sanitaris bàsics per a la intervenció integral en menors
Objectiu: conéixer procediments, processos i conceptes de l'àrea sanitària, relacionats amb la situació sanitària del menor i la família, els quals faciliten la instrucció d'un expedient de protecció de menors.
Continguts:
- Legislació de sanitat relacionada amb la Protecció de Menors. Com a exemple poden ser: Llei 6/2008, d'Assegurament Sanitari; Llei 8/2008, de Drets de Salut del Xiquet i Adolescent; Llei de Salut Sexual i Reproductiva i Interrupció de l'Embaràs, com qualsevol altra llei, decret, orde, resolució. Quin és el protocol d'actuació per a aplicar aquesta llei en benefici del menor: passos de la tramitació, documents, organismes de contacte-
- Psiquiatria adults: concepte de confidencialitat del pacient, límits del concepte de confidencialitat -interés del menor. Trastorn mental-, competència en les funcions parentals. Toxicomania dels pares i menors: relació i tipus de centres de tractament. Fases de recuperació. Conceptes bàsics. Tramitació d'una plaça. Relació de l'intern amb un centre amb un menor (fill)
- Control de l'embaràs: cartilla de control de la comare, conceptes bàsics a conéixer per un tècnic de menors. Calendari de visites pediàtriques: Programa de Xiquet Sa. Negativització de les distintes síndromes d'abstinència d'un nounat. Possibles lesions, seqüeles en un futur, tractaments preventius, atenció primerenca. Conceptes bàsics en la interpretació d'un informe d'alta d'un nounat
- Educació sexual en menors: conceptes bàsics. Anticonceptius, Planificació familiar. Interrupció voluntària de l'embaràs segons llei.
- Bebés: coneixements elementals de primers auxilis, d'alimentació i de puericultura.
- Gestió d'ajudes per a ortopèdies, pròtesi i atenció primerenca.
Dirigit a: professionals, components d'un servei de protecció de menors de caràcter públic (TEMEM, treballadors socials, educadors, psicòlegs, pedagogs, educadors socials?)
Durada: 15 hores
Nombre de participants: màxim 100.
Lloc: València
Data: dies 24 Setembre i 1y 8 d'octubre de 2010.
Horari: des de les 9.00 h fins a les 14.00 h.
Nombre d'edicions: 1.
Impartit per: l'IVAP i la Conselleria de Benestar Social.
2-3. Curs taller
Situacions i recursos bàsics previstos en els centres escolars, relacionats amb la intervenció integral de menors. Coordinació amb centres, serveis i entitats de benestar social
Objectiu: conéixer procediments, processos i conceptes de l'àrea educativa, relacionats amb la situació del menor, que faciliten la instrucció d'un expedient de Protecció de Menors.
Continguts:
- Matricula escolar: elecció de centre, barems, criteris d'adjudicació.
- Educació a casa: legislació.
- Absentisme escolar: gestions que du a terme un centre escolar, procediments i comunicació amb fiscalia de menors, sancions als progenitors.
- Distints recorreguts i trajectòries alternatius a la formació acadèmica: menors amb fracàs escolar, escoles ofici/ taller, formació laboral a partir dels 14 anys.
- Menors amb necessitats especials: ACIS, aules de suport, aules EE, ACIS per a immigrants. Funcionament del SPE (distribució en la geografia de la província).
- Organització, estructura i organigrama de la Conselleria d'Educació: Consell Escolar, inspecció educativa, Direcció Territorial d'Educació: competències, comunicació.
- Sistema disciplinari: faltes lleus, greus, bullyng: intervenció, prevenció, denúncia, sancions.
Dirigit a: professionals components d'un servei de protecció de menors de caràcter públic (TEMEM, treballadors socials, educadors, psicòlegs, pedagogs, educadors socials?)
Durada: 20 hores.
Nombre de participants: 20 persones.
Lloc: València.
Data: dies 5, 12, 19 i 26 de novembre de 2010.
Horari: des de les 9.00 h fins a les 14.00 hores.
Nombre d'edicions: 1.
Impartit per: l'IVAP i la Conselleria de Benestar Social.
2-4. Curs taller
Conceptes jurídics bàsics i qüestions bàsiques del sistema penitenciari relacionats amb la intervenció integral en menors. Distints procediments judicials que afecten el menor
Objectiu: conéixer els continguts i coneixements de l'àrea jurídica, aplicats a la instrucció d'un expedient de protecció de menors
Continguts:
- Incapacitacions.
- Administració dels béns de menors tutelats. Successions.
- Llei de Registre Civil.
- Estat civil dels progenitors.
- Relacions paterno-filiars. Privació de la pàtria potestat: dret a visites. Tutela ordinària de menors.
- Emancipació i matrimoni de menors.
- Llei Integral contra la Violència de Gènere.
- Dret a la intimitat i a la pròpia imatge de menors.
- Mesures judicials de menors. Procediments judicials en matèria de menors:
- Sistema penitenciari. Mares amb menors: qüestions bàsiques.
- Aplicació del procediment administratiu comú, en l'àmbit de la Protecció de Menors.
- Nacionalitat de menors:
- Paper d'una ambaixada en la protecció de menors estrangers tutelats. Col'laboració amb la Generalitat Valenciana. Delegació de Govern.
- GRUME: coordinació, competències fora de la Comunitat Valenciana, coordinació amb la policia nacional.
Dirigit a: professionals components d'un servei de protecció de menors públic (TMEM, treballadors socials, educadors, educadors socials?.).
Durada: 20 hores.
Nombre de participants: 20 persones.
Lloc: València.
Dates i horaris:
Dies 18 i 25 d'octubre de 2010. Des de les 9.30 h fins a les 13.30 h i des de les 16.00 h a 19.00 h. Dia 2 de novembre, des de les 9.30 h fins a les 13.30 h, i des de les 16.00 h fins a les 18.00 h.
Nombre d'edicions: 1.
Impartit per: l'IVAP i la Conselleria de Benestar Social.
2-5. Taller
Processos i procediments de coordinació interadministrativa. Treball en xarxa
Objectiu: conéixer el treball en xarxa aplicat al cas dels menors.
Continguts:
- El cas, lloc central de la xarxa.
- Anàlisi global (social, familiar i personal) del cas definit en xarxa.
- Pacte entre professionals. Vincle entre els mateixos, en relació amb el cas.
- Optimització dels recursos existents.
- Beneficis en termes de producció del saber; de millora de la qualitat assistencial; de millora de la cooperació entre serveis i, sobretot, de l'eficàcia de l'actuació.
Dirigit a: professionals, components dels serveis de Protecció de Menors públics (TMEM, treballadors socials, educadors, psicòlegs, pedagogs, educadors socials?.)
Durada: 20 hores.
Nombre de participants: 10.
Lloc: València.
Dates i horari:
Dia 29 de novembre des de les 11.00 h fins a les 13.30 h i de 15.00 h fins a les 17.30 h. Dia 30 de novembre des de les 9.00 h fins a les 14.00 h. Dies 1 i 2 de desembre de 2010: des de les 9.00 h fins a les 14.00 h.
Nombre d'edicions: 1
Impartit per: l'IVAP i la Conselleria de Benestar Social
Mòdul III
Família i menor
3-1. Conferència
Ajudant a créixer a la família: la intervenció familiar
Ponent: Javier Bou
Psicòleg clínic i terapeuta familiar
Dirigit a: empleats públics de l'administració autonòmica i local, les actuacions dels quals estiguen dins del marc de l'adopció (psicòlegs, treballadors socials, TMEM...)
Durada: 2 hores.
Data: dia 16 de juny de 2010.
Horari: des de les 17.00 h fins a les 19.00 h.
Lloc: València.
Impartit per: l'IVAP i la Conselleria de Benestar Social.
3-2. Curs
La intervenció familiar. Supervisió de casos
Objectius:
- Explicar, de forma pràctica, les directrius essencials d'un model d'intervenció orientat a crear aliances de treball amb la família, en el marc dels serveis socials i de protecció a la infància, tant en l'atenció primària com en dispositius especialitzats.
- Descriure, de forma pràctica, un model sistèmic per a l'avaluació de riscos i recursos en la família, considerant indicadors de crisi i cronicitat.
- Demostrar algunes estratègies d'intervenció amb famílies que, sent ateses en el context de protecció de menors, presenten alguna patologia severa o dificultat crònica.
- Aplicació del model d'intervenció en la supervisió didàctica de casos proposats pels participants en el curs.
Continguts:
- Context d'intervenció.
- Com valorar els riscos i els recursos en aquesta família.
- Què manté el problema en aquesta família.
- Què diu la família
- Com és una relació d'aliança terapèutica amb la família
- Què cal fer en el procés d'intervenció. Geologia de la intervenció
- Com fer una intervenció de suport terapèutic treballant en el seu domicili.
Dirigit a: empleats públics de l'administració autonòmica i/o local, les actuacions dels quals estiguen dins del marc de la protecció i la família (psicòlegs, treballadors socials, educadors, educadors familiars, TEMEN).
Durada: 20 hores
Dates: dies 28 i 29 de juny de 2010.
Horari: des de les 9.00 h fins a les 14.00 h i des de les 15.30 h fins a les 20.30 h.
Nombre de participants: 20.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
3-3. Curs
El vincle afectiu d'afecció. Llocs parentals
Objectius:
- Aclarir conceptes sobre els vincles afectius.
- Incidir sobre els factors determinants del procés de formació i manteniment del vincle d'afecció.
- Capacitar al professional per a distingir entre els diferents estils d'afecció i proporcionar les eines per a la seua avaluació i diagnòstic
- Coneixement de la constitució psicològica del xiquet, a partir dels seus vincles familiars.
- Rellevància dels vincles familiars i conseqüències de les alteracions d'aquests.
- Com interpretar la simptomatologia en el xiquet, en relació amb les ruptures i alteracions dels vincles familiars.
- Obrir vies d'intervenció a partir del coneixement de la constitució dels vincles en l'estructuració del xiquet.
Continguts:
- L'afecció: com es forma.
- Necessitat d'avaluar l'afecció infantil
- Instruments d'avaluació de la qualitat de l'afecció infantil.
- Teories.
- Com es configura l'estructura psicològica del xiquet-subjecte.
- Constitució del Jo i vincles afectius.
- Conseqüències psicològiques per al xiquet en les alteracions dels vincles familiars.
- Acolliment i llocs parentals.
- Exposició de casos i fragments clínics.
Dirigit a: empleats públics de l'administració Autonòmica i/o Local, les actuacions del qual estiguen dins del marc de la protecció i la família (psicòlegs, treballadors socials, educadors, educadors familiars, TEMEN).
Durada: 20 hores
Dates: dies 14, 16, 23 i 30 de setembre de 2010.
Horari: des de les 9.00 h fins a les 14.00 h.
Nombre de participants: 20.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
3-4. Seminari
Adopció i ajustament familiar
Objectius:
Augmentar el coneixement i la reflexió, en els tècnics implicats en els processos d'adopció de l'administració local i autonòmica, sobre els processos d'ajustament que es posen en joc durant l'adopció, dels processos que la dificulten i els processos que la faciliten.
Continguts:
- Dinàmiques familiars davant del canvi.
- Ajustament d'expectatives en els sol'licitants d'adopció.
- Dinàmiques i recursos davant de la vivència de la pèrdua en el xiquet adoptat.
- Desenrotllament psicològic dels menors amb vivència primerenca de desemparament.
- Fases i etapes en l'ajustament familiar de les famílies adoptives.
- Factors de risc en l'ajustament familiar de les famílies adoptives.
- Els adolescents en adopció.
- Intervenció la crisi de l'adopció.
- La família d'origen i la família adoptiva, estils de relació.
Dirigit a: empleats públics de l'administració autonòmica i/o local, les actuacions dels quals estiguen dins del marc de l'adopció (psicòlegs, treballadors socials, TEMEN).
Durada: 20 hores
Dates: dies 21, 22 i 23 de juny de 2010.
Horari: des de les 9.00 h fins a les 14.00 h.
Nombre de participants: màxim 100.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
3-5. Taller
Família i menor
Objectius:
Plantejar les directrius que s'han de seguir, augmentant el coneixement i la reflexió.
Continguts:
Establiments de processos i procediments comuns d'actuació
Dirigit a: empleats públics de l'administració autonòmica i/o local, que treballen en l'àmbit del menor.
Durada: 20 hores
Dates: dies 4, 6, 18 i 25 d'octubre de 2010.
Horari: des de les 9.00 h fins a les 14.00 h.
Nombre de participants: 10.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
Mòdul IV
Metodologia d'intervenció, tècniques d'actuació i avaluació
4-1. Conferència d'obertura de mòdul
Mètodes d'intervenció i tècniques d'actuació. Realitat i futur
Ponent: Paloma Larena Colom
Psicòloga clínica i pedagoga
Durada: 2 hores.
Data: dia 17 de setembre de 2010.
Horari: des de les 17.00 h fins a les 19.00 h.
Lloc: València.
Impartit per: l'IVAP i la Conselleria de Benestar Social.
4-2. Curs
Mètodes d'arreplega d'informació en situacions de desprotecció i Detecció i valoració de situacions de maltractament
Objectiu:
Conéixer els distints mètodes d'arreplega d'informació per a la detecció de situacions de risc i/o desemparament, per a la millora de la intervenció amb els menors desprotegits.
Continguts:
Arreplega d'Informació.
- L'entrevista com a tècnica d'arreplega d'informació: models d'entrevista.
- L'entrevista a menors.
- Altres mètodes d'arreplega.
- Diagnòstic: finalitat del diagnòstic en serveis socials.
- La intervenció.
El menor maltractat:
- El maltractament físic: conseqüències psicològiques. Formes d'intervenció.
- L'abús sexual en la infància: aspectes claus sobre la sexualitat infantil.
- Tècniques pericials bàsiques.
Dirigit a: professionals de l'administració general i/o local, les actuacions dels quals estiguen dins del camp de la detecció de situacions de risc i desemparament i intervenció amb família i menor: treballadors socials, psicòlegs i tècnics especialistes en menors.
Durada: 20 hores.
Dates: dies 21 i 22 de setembre de 2010.
Horari: des de les 9.00 h fins a les 14.00 h i de 16.00 a 18.30 h.
Nombre de participants: 20.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
4-3. Curs
Disseny i desenrotllament de sistemes d'avaluació de l'acolliment residencial
Objectiu:
Conéixer sistemes d'avaluació que permeten millorar la recepció, adaptació i intervenció amb els menors en els centres, de cara a una completa adaptació psicosocial dels menors.
Continguts:
- Avaluació de programes. Conceptes bàsics: definició i tipus d'avaluació de programes. Metodologia en avaluació de programes.
- L'acolliment residencial en protecció: funció de l'acolliment residencial. Metodologia bàsica de la intervenció. Tendències actuals i reptes
- Avaluació de programa d'Acolliment Residencial. Avaluació del procés i avaluació de qualitat. Avaluació de resultats per mitjà d'un sistema de monitorització: el SERAR (Sistema de Registre i Avaluació en Acolliment Residencial). Avaluació d'impacte o resultats a llarg termini. Estudis d'impacte en acolliment residencial: metodologia i resultats
Dirigit a: personal dependent de la Conselleria i/ o administracions locals, les funcions dels quals es desenrotllen amb menors, amb mesures d'acolliment residencial o atenció en centres de dia.
Durada: 20 hores
Dates: dies 20, 21 d'octubre de 2010, des de les 9.00 fins a les14.00 h i de 16.00 h fins a les 18.30 hores i 22 d'octubre de 2010, des de les 9.00 h fins a les 14.00 h.
Nombre de participants: 20.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
4-4. Curs
Abordatge dels principals problemes del comportament
Objectiu:
Coneixement i compressió de les diferents alteracions del comportament en el xiquet i l'adolescent, per tal de facilitar una adequada adaptació psicosocial dels menors amb aquests problemes, al seu entorn.
Continguts:
- Descripció del xiquet amb dificultats: en la família; en el col'legi; en el centre d'acollida, en la família d'acollida.
- Factors que possibiliten el comportament problemàtic.
- Un enfocament per a la comprensió del comportament diferent: el xiquet, l'entorn, el problema, la responsabilitat, la sexualitat, l'agressivitat, l'autoritat.
- Utilitat d'aquest enfocament per a la comprensió de l'etapa infantil i adolescent en general.
- Com manejar-se amb els xiquets de comportament difícil, problemàtic o diferent.
- Quins xiquets convé derivar a tractament segons l'enfocament presentat.
- Diferències entre abordatge terapèutic i abordatge educatiu: infància i adolescència, funcionament i dificultats. El xiquet i el jove amb els seus iguals, problemàtiques freqüents. Els menors i l'adult.
- Com reconéixer la simptomatologia en la infància i en l'adolescència- Què és un símptoma psíquic- Manifestacions simptomàtiques freqüents en l'actualitat. Utilització dels recursos possibles del menor.
- La clínica del u per un: consideracions sobre les diferències individuals. Estratègies per a la busca de solucions particulars.
- La pràctica entre diversos: la dinàmica dels grups. El treball en equip. Una pràctica entre diversos.
Dirigit a: professionals de l'administració general i local que treballen amb menors, tant en acolliment residencial com a familiar o estiguen intervenint am menors que romanen en les seues famílies d'origen: psicòlegs, tècnics especialistes en menors i educadors.
Durada: 20 hores
Dates: dies 27 d'octubre de 2010 i 3, 10 i 17 de novembre de 2010.
Horari: des de les 9.00 h fins a les 14.00 h.
Nombre de participants: 20.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
4-5. Taller
Metodologia d'intervenció, tècniques d'actuació i avaluació
Objectiu: unir criteris d'actuació.
Continguts:
- Conclusions del mòdul.
- Processos i procediments a implantar.
Dirigit a: professionals de l'administració general i local que treballen amb menors, tant en acolliment residencial com a familiar o estiguen intervenint amb menors que romanen en les seues famílies d'origen: psicòlegs, tècnics especialistes en menors i educadors.
Durada: 20 hores
Dates: dies 22, 24 i 29 de novembre de 2010 i 1 de desembre de 2010.
Horari: des de les 9.00 h fins a les 14.00 h.
Nombre de participants: 20.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
Mòdul V
Rol professional
5-1. Conferència
El professional de l'acció social i l'equip interdisciplinari davant de l'encàrrec o missió institucional d'atenció a la família i la protecció de menors
Ponent: Carlos Lamas Peris
Psiquiatre i psicoterapeuta
Dirigit a: obert a qualsevol professional de l'acció social en l'àmbit públic i entitats col'laboradores.
Durada: 2 hores.
Data: dia 23 de setembre de 2010.
Horari: des de les 17.00 h fins a les 19.00 h.
Lloc: València.
Impartit per: l'IVAP i la Conselleria de Benestar Social.
5-2. Curs
El rol professional i intervenció davant de la família i el menor
Objectius:
- Potenciar la percepció de sentit per al treball amb famílies i menors necessitats d'ajuda.
- Prendre consciència de la influència de la pròpia biografia en el posicionament davant dels casos.
- Prendre consciència de la relació interpersonal entre el professional i la persona o família atesa.
- Conéixer factors protectors i de resiliència per al treball amb famílies i menors en situacions sociofamiliars difícils.
- Ajudar a reconéixer i detectar la pròpies habilitats i fortaleses com a professional.
Continguts:
- Autoconeixement. Influència de la història personal dels professionals en el treball d'atenció a famílies i menors. Reconeixement de limitacions i fortaleses.
- Autoatenció. Factors protectors i de resiliència. Recursos enfront del burnout.
- Motivació i busca de sentit al treball en situacions sociofamiliars difícils.
- Coneixement dels aspectes interpersonals en el treball amb els usuaris. Perspectives teòriques: afecció, transferència, reforç, aliança.
- Aspectes definitoris de la relació d'ajuda: suport, control, reeducació, teràpia-
Dirigit a: professionals de serveis socials locals o provincials, amb competència en matèria d'Atenció a Famílies i Menors.
Durada: 20 hores
Dates: dies 28 de setembre de 2010, i 5 19 i 25 d'octubre de 2010.
Horari: des de les 9.00 h fins a les 14.00 h.
Nombre de participants: 20.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
5-3. Curs
Col'laboració interdepartamental, en el context interinstitucional d'atenció a la família i infància
Objectius:
- Detectar les implicacions del context actual en atenció a la família i infància, determinat per la normativa pertinent i l'actual estructuració de competències en serveis socials generals i especialitzats.
- Definir els trets diferencials de la intervenció de cada professional, en funció de la seua formació acadèmica i especialització.
- Avaluar distintes formes de coordinació en els equips interdisciplinaris.
- Avaluar la conveniència de supervisió professional externa.
- Detectar formes eficaces de coordinació interdepartamental i interinstitucional.
- Detectar aspectes bàsics per a un adequat clima institucional i la implicació professional-institució.
- Detectar elements mínims i essencials d'avaluació de qualitat, en el treball amb famílies i menors desfavorits.
Continguts:
- Implicacions de l'actual conteste normatiu i competencial en matèria d'atenció a famílies i menors en risc.
- Aspectes diferencials de les distintes figures professionals en l'àmbit.
- Estratègies per a la coordinació d'equips en matèria d'acció social.
- Suports externs a l'equip professional: formació contínua, supervisió, tècnica.
- Aspectes essencials de coordinació interdepartamental i interinstitucional, en matèria de Protecció de Menors: protocol, criteris, llenguatge comú-
- Aspectes afavoridors d'un adequat clima institucional o departamental.
- Fórmules eficaces i operatives d'avaluació de qualitat, en el treball amb famílies i menors.
Dirigit a: professionals i responsables de serveis socials locals o provincials, amb competència en matèria d'Atenció a Famílies i Menors.
Durada: 20 hores
Dates: dies 16 i 25 d'octubre de 2010, i 8 i 15 de novembre de 2010.
Horari: des de les 9.00 h fins a les 14.00 h.
Nombre de participants: 20.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
5-4. Seminari
Experiències concretes de coordinació interprofessional, interdepartamental o interinstitucional en matèria de família i protecció de menors
Objectiu: conéixer experiències interessants de coordinació, en atenció a la família i a la infància.
Continguts: exposició, pels propis implicats, d'experiències de distinta índole on la coordinació entre professionals, departaments o institucions i que s'avalue favorablement i essencial.
Dirigit a: qualsevol professional de l'acció social en l'àmbit públic, que actue en matèria de Família i Protecció de Menors.
Durada: 15 hores
Dates: dies 16, 23 i 30 de novembre de 2010.
Horari: des de les 9.00 h fins a les 14.00 h.
Nombre de participants: màxim 100.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.
5-5. Taller
Conclusions del mòdul sobre rol professional i coordinació interinstitucional i interdepartamental
Objectius:
- Extraure i redactar les principals conclusions del mòdul sobre el rol professional.
- Detectar, avaluar i proposar fórmules de coordinació, col'laboració o cooperació interadministrativa (local, autonòmica i AGE)
- Detectar i proposar protocols i procediments necessaris en la matèria.
Continguts:
- Conclusions del mòdul.
- Fórmules de coordinació.
- Processos i procediments.
Dirigit a: responsables de departaments de Família i Menor, d'ambdues administracions, amb capacitat de presa de decisions.
Durada: 20 hores
Dates: dies 14, 15, 16 i 17 de desembre de 2010.
Horari: des de les 9.00 h fins a les 14.00 h.
Nombre de participants: 10.
Lloc: València.
Nombre d'edicions: 1.
Impartit per: l'IVAP i la Conselleria de Benestar Social.